Die kultuuraktiwiteite is afgeskop met die inneem van Showboat, die musiekblyspel, in die Artscape-teater. 'n Meestersklas in stemtegnieke is onder leiding van André Serfontein bygewoon. 'n Handjievol egte Kalahari-meisies het 'n paar bloukolle opgedoen by die GrandWest Casino se ysskaatsbaan. Op 'n koue, mistroostige Kaapstad-oggend is die Hugo Lambrechts-Musieksentrum te Parow ook besoek om vir oulaas te oefen en gereed te maak vir die groot optrede.
Die laaste aandjie is by Hoërskool Parow bestee waar die meisies aan die Tygerberg Internasionale Eisteddfod deelgeneem het. Die vyf beoordelaars was dit eens dat hierdie besonderse groep dogters 'n goue toekenning losgesing het. Baie geluk aan die Uppies Camerata, julle kan verseker sing!
Baie dankie aan alle ouers, onderwysers en belanghebbendes vir julle groot bydraes tot hierdie groep leerlinge se kulturele opvoeding.